CSK के खिलाफ पापा के आखिरी ओवर को एन्जॉय करती दिखी
RR vs CSK Last Over Video; Sandeep Sharma's Daughter and Wife Enjoy His Last Over Against CSK - Viral Video चेन्नई सुपर किंग्स (CSK) और राजस्थान रॉयल्स (RR) के बीच चेपॉक स्टेडियम में खेले गए रोमांचक मैच में जीत दिलाने वाले संदीप शर्मा की
चेन्नई सुपर किंग्स (CSK) और राजस्थान रॉयल्स (RR) के बीच चेपॉक स्टेडियम में खेले गए रोमांचक मैच में जीत दिलाने वाले संदीप शर्मा की 10 महीने की बेटी ने भी उनके आखिरी ओवर को एन्जॉय किया। संदीप शर्मा की पत्नी और बेटी का एक वीडियो काफी वायरल हो रहा है।
वीडियो में देखा जा सकता है कि उनकी बेटी अपनी मां की गोद में बैठकर टीवी पर मैच देख रही है। टीवी पर अपने पिता को देखकर संदीप शर्मा की बेटी मुस्कुरा रही है। संदीप शर्मा ने भी अपने ट्विटर हैंडल पर रेड हार्ट इमोजी के साथ वीडियो को रीट्वीट किया है।
संदीप शर्मा की शानदार गेंदबाजी
संदीप शर्मा का ओवर आखिरी ओवर में CSK को 21 रन चाहिए थे। राजस्थान के संदीप शर्मा ने शुरुआत में 2 वाइड फेंकीं। अगली गेंद डॉट कराई, लेकिन फिर 2 लगातार छक्के लग गए। आखिरी 3 गेंदों पर 7 रन की जरूरत थी, यहां संदीप ने लगातार 3 यॉर्कर फेंक कर 3 ही रन दिए।
मैच का रोमांच
एमएस धोनी-रवींद्र जडेजा की विस्फोटक पारियों के बाद भी चेन्नई को इंडियन प्रीमियर लीग-16 में हार झेलनी पड़ी। उसे राजस्थान ने 3 रन से हराया। CSK को आखिरी ओवर में 21 रन की जरूरत थी। इस ओवर में संदीप शर्मा ने धोनी और जडेजा के सामने 17 रन ही खर्च किए। धोनी-जडेजा ने आखिरी 12 बॉल में 4 छक्के और एक चौका जमाए, लेकिन टीम को जिता नहीं सके। CSK अपने घर में 16वां मुकाबला हारी है।
साथ ही राजस्थान ने 15 साल बाद चेन्नई को उसी के होम ग्राउंड में हराया है। टीम ने आखिरी बार 2008 जीत हासिल की थी। यह चेन्नई की सीजन की दूसरी हार है। चेन्नई के चेपॉक स्टेडियम में टॉस हारकर पहले बैटिंग करने उतरी RR ने 20 ओवर में 8 विकेट पर 175 रन बनाए। जवाब में CSK की टीम 20 ओवर में 172 रन ही बना सकी। यहां पढ़ें मैच की पूरी रिपोर्ट...